మణికొండ వేదకుమార్
మణికొండ వేదకుమార్‌ ప్రముఖ విద్యావేత్త, పర్యావరణవేత్త, ఇంజినీర్‌ అయిన మణికొండ వేదకుమార్‌ తెలంగాణలో సొంత గ్రామమైన మెదక్‌ జిల్ ప్రజ్ఞాపూర్‌లో తన ప్రాథమిక విద్యాభ్యాసం పూర్తి చేశారు. మైసూర్‌ యూనివర్సిటీ నుంచి సివిల్‌ ఇంజినీర్‌ పట్టా పొందారు. హైదరాబాద్‌ లోని జేఎన్‌టీయూ నుంచి మాస్టర్‌ ఆఫ్‌ అర్బన్‌ అండ్‌ రీజనల్‌ ప్లానింగ్‌ (ఎంయూఆర్‌పీ) డిగ్రీ పొందారు . ఆయన తెలంగాణ రిసోర్స్ సెంటర్ వ్యవస్థాపకుడు మరియు చైర్మన్.
పర్యావరణవేత్త, విద్యావేత్తగా సుస్థిరదాయక, జీవించగలిగిన నగరాలపై పనిచేస్తూనే, చెలిమి ఫౌండేషన్‌ తరఫున ఆయన బాలసాహిత్యంపై పరిశోధన చేశారు. ఎన్నో పుస్తకాలను ప్రచురించారు. చిల్డ్రన్‌ ఫిల్మ్‌ సొసైటీ, ఏపీ (సీఎఫ్‌ఎస్‌ఏపీ) చైర్మన్‌గా ఆయన 1992 నుంచి ఏడు హైదరాబాద్‌ చిల్డ్రన్‌ ఫిల్మ్‌ ఫెస్టివల్స్ నిర్వహించారు. ఏపీఎస్‌ఎఫ్‌టివి మరియు టీడీసీతో కసి 2002 మరియు 2004లో మొదటి మరియు రెండో ఆసియన్‌ చిల్డ్రన్‌ ఫిల్మ్‌ ఫెస్టివల్స్‌ను నిర్వహించారు. ఇంటర్నేషనల్‌ చిల్డ్రన్‌ ఫిల్మ్‌ ఫెస్టివల్‌ (ఐసీ ఎఫ్‌ఎఫ్‌) ను 1995లో హైదరాబాద్‌ తీసుకువచ్చేందుకు గాను రాష్ట్ర ప్రభుత్వం మరియు చిల్డ్రన్‌ ఫిల్మ్‌ సొసైటీ (ఇండియా) తో చర్చిస్తూ అందులో ఎంతో కీకపాత్ర పోషించారు. తదనంతరం 1997 నుంచి ఐసీఎఫ్‌ఎఫ్‌కు హైదరాబాద్‌ శాశ్వత వేదికగా మారింది. విద్యాబోధన కోసం ఆయన Oxford Grammar Schoolను నెలకొల్పారు.
కందుకూరి వేంకటసత్య బ్రహ్మాచార్య
కృష్ణానది పరివాహక ప్రాంతంలో దుర్గమ్మ వడిలో విశ్వబ్రాహ్మణ పండిత కుటుంబంలో కందుకూరి వేంకట గోవిందేశ్వర శర్మ, కందుకూరి వేంకట నరసమ్మలకు జన్మించాడు. విజయవాడలో జన్మించి, ప్రాతఃమిక విద్యను అక్కడే పూర్తి చేసుకున్న సత్య బ్రహ్మచార్య బహుభాషా కోవిదుడిగా పిన్న వయసులోనే కీర్తి గడించడం విశేషం. ప్రాథమిక విద్యానంతరం ఏడుకొండల వెంకటేశ్వర స్వామి పద సన్నిధిలో తిరుమల ధర్మగిరి వేదం పాఠశాలలో శైవాగమ విద్యను 8 సంవత్సరాలపాటు గురుకుల పద్దతిలో అభ్యసించి, శ్రీ వెంకటేశ్వర విశ్వవిద్యాలయం ద్వారా ఆగమశాస్త్రములో స్నాతకోత్తర పట్టభద్రులు. ఆంధ్రప్రదేశ్ దేవాదాయ ధర్మాదాయ శాఖలో శిల్పశాస్త్ర అనువాద పథకంలో ఆగమశాస్త్ర పండితుడిగా ఉద్యోగం సంపాదించి కాశ్యప శిల్పశాస్త్ర గ్రంథాన్ని తెలుగులో అనువదించారు. కర్ణాటక శిల్పకళా అకాడమీవారి కర్ణాటక సంప్రదాయ శిల్పగురుకుల కేంద్రంలో బి.ఎఫ్.ఎ, ఎమ్.ఎఫ్.ఎ. కోర్సుల సిలబస్ కమిటీ, బోర్డు అఫ్ స్టడీస్ సభ్యుడిగా, ఆగమశాస్త్ర పండితుడిగా విషయనిపుణుడిగా ఉన్నారు. ప్రస్తుతం శ్రీశైలప్రభ మాసపత్రిక సహాయ సంపాదకులుగా పనిచేస్తున్నారు.